VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2000 M. spalio 26 D. TVIRTINIMO ŽYMA PATVIRTINTŲ Privalomojo sveikatos draudimo informacinės sistemos „sveidra“ Nuostatų PAKEITIMO

2019 m. spalio 9 d. Nr. 1K-213

Vilnius

P a k e i č i u Valstybinės ligonių kasos direktoriaus 2000 m. spalio 26 d. tvirtinimo žyma patvirtintus Privalomojo sveikatos draudimo informacinės sistemos „Sveidra“ nuostatus:

1.	Pakeičiu 2 punktą ir jį išdėstau taip:

„2. „Sveidra“ tvarkoma ir valdoma vadovaujantis:

2.1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas) (OL 2016 L 119, p. 1);

2.2. Lietuvos Respublikos sveikatos draudimo įstatymu;

2.3. Lietuvos Respublikos pacientų teisių ir žalos sveikatai atlyginimo įstatymu;

2.4. Lietuvos Respublikos farmacijos įstatymu;

2.5. Lietuvos Respublikos valstybės informacinių išteklių valdymo įstatymu;

2.6. Lietuvos Respublikos asmens duomenų teisinės apsaugos įstatymu;

2.7. Lietuvos Respublikos kibernetinio saugumo įstatymu;

2.8. Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;

2.9. Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;

2.10. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Lietuvos Respublikos susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;

2.11. Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;

2.12. kitais teisės aktais, reglamentuojančiais saugų „Sveidros“ valdymą ir tvarkymą.“

2.	Pakeičiu 17.3 papunktį ir jį išdėstau taip:

„17.3. neįgalumo lygio, darbingumo lygio, specialiųjų poreikių ir specialiųjų poreikių lygio nustatymo duomenys;“.

3.	Pakeičiu 19 punktą ir jį išdėstau taip:

„19. Draudžiamojo asmens privalomojo sveikatos draudimo duomenys:

19.1. prioritetinės privalomojo sveikatos draudimo grupės pavadinimas;

19.2. privalomojo sveikatos draudimo laikotarpio galiojimo pradžios ir pabaigos datos;“.

4.	Pakeičiu 20 punktą ir jį išdėstau taip:

„20. Neįgalumo lygio, darbingumo lygio, specialiųjų poreikių ir specialiųjų poreikių lygio nustatymo duomenys:

20.1. darbingumo lygis (procentais), jei buvo nustatomas;

20.2. nustatyto darbingumo lygio galiojimo pradžios ir pabaigos datos;

20.3. neįgalumo lygis (lengvas, vidutinis, sunkus neįgalumas), jei buvo nustatomas;

20.4. nustatyto neįgalumo lygio galiojimo pradžios ir pabaigos datos;

20.5. specialieji poreikiai (pirmojo arba antrojo lygio nuolatinės slaugos poreikis, pirmojo arba antrojo lygio nuolatinės priežiūros (pagalbos) poreikis), jei specialieji poreikiai buvo nustatomi;

20.6. nustatyto specialiojo poreikio pradžios ir pabaigos datos;

20.7. senatvės pensijos amžiaus asmenų specialiųjų poreikių lygis (didelių specialiųjų poreikių lygis, vidutinių specialiųjų poreikių lygis, nedidelių specialiųjų poreikių lygis), jei specialiųjų poreikių lygiai buvo nustatomi;

20.8. senatvės pensijos amžiaus asmenų nustatyto specialiųjų poreikių lygio galiojimo pradžios ir pabaigos datos.“

5.	Pakeičiu 56 punktą ir jį išdėstau taip:

„56. Asmens duomenų saugumas užtikrinamas vadovaujantis Bendruoju duomenų apsaugos reglamentu bei Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, ir kitais asmens duomenų saugą užtikrinančiais teisės aktais.“

Direktorius	Gintaras Kacevičius

SUDERINTA

Ekonomikos ir inovacijų ministerija

2019 m. rugsėjo 23 d. raštu Nr. (41.3-91E)3-3531

SUDERINTA

Valstybine duomenų apsaugos inspekcija

2019 m. spalio 7 d. raštu Nr. 2R-4637 (3.33.E)

SUDERINTA

Neįgalumo ir darbingumo nustatymo tarnyba

prie Socialinės apsaugos ir darbo ministerijos

2019 m. rugsėjo 24 d. raštu Nr. R-5622